કોલેજ ને હવે યાદ શું કામ કરે છે ? ત્યાં તો મારી પાસે યાદ કરવા જેવું કશું છે જ નહી. માન્યું, એ દિવસો સારા હતા, મજા આવતી, પણ એ દિવસો યાદ કરીને જીંદગી થોડી કાઢવાની હોય ? જીંદગીમાં કોલેજ સિવાય પણ ઘણું છે, મને આશ્ચર્ય થાય છે કે તું હજું ત્યાં જ અ‍ટવાયેલો છે ? તારી તકલીફ ‘હું’ નથી પણ તું “પોતે” છે. કોલેજમાં હતા ત્યારે મારી પાસે આવીને તું ભવિષ્યની સતત ચિંતા કરતો, બાઇક પર લોંગ ડ્રાઇવ કરવા નીકળ્યા હોય ને સામે મોટી બ્રાન્ડેડ કાર આવતી કે તરત જ તું કહેતો કે, સ્વિટુડી આપણે આવી કાર લઇશું. સારી નોકરી તને મળશે કે નહી એની ચિંતા પણ ત્યારે તું કરતો. આજે એ બધું તારી પાસે આવ્યું તો હવે ‘હું’ તને યાદ આવવા લાગી ? છે ‘સંતોષ’ તને ? તું જ વિચાર તારું દુ:ખ ‘હું’ છું કે તું પોતે છું ? તું કોલેજમાં જઇને પેલા કપલને શું કહેતો હતો ? મારી સામેવાળા આંટીની દિકરી હમણાં પ્રેમમાં પડી હતી, મને ખબર પડી એટલે તરત જ જઇને એને મળીને સમજાવવા ગઇ હતી કે, “એવી કોઇ ભુલ ન કરતી જેના લીધે તારા પરિવારને નાનકડી એવી પણ તકલીફ થાય. આફ્ટર-ઓલ ફેમિલી ફર્સ્ટ – સ્પેશિયલી પપ્પા અને મમ્મી.” યુ નો આઇ એમ હેપ્પી કે એ મારી વાત માની ગઇ. (એણેય મારા જેવું કર્યું – અનેક ને હર્ટ કરવા કરતા એક ને હર્ટ કરવો શું ભુલ કહેવાય ?)